לצוות דיקן הסטודנטים שלום רב.  
השנה זו השנה השלישית ללימודים שלי במכללה, בתואר לחינוך מיוחד רב גילאי.   
במהלך השנתיים הקודמות קיבלתי מלגת דיקן בסכום המרבי שניתן לקבל בעקבות מצבי הכללי והמצב בבית.   
הנני בת 26, מתגוררת באשדוד, בת יחידה לאמא חד הורית אשר מוגדרת כחולה סיעודית מבחינה גופנית ולוקה בהפרעה נפשית "מאניה דפרסיה" ומוכרת כחולה בנפש עם אבחנות של דמנציה, פרקיזיונזם, אפילפסיה ועוד אבחנות.   
אין לי משפחה חוץ מאימא שלי, אני לא בקשר עם אבא שלי ולא עם הדודים מצד האימא ומצד האבא וכך גם אימי אינה בקשר עם אחים שלה מה שמשאיר אותנו לבד. אבי הכיר בי רק בכיתה י' והוא אינו תומך בי כללית וגם לא תומך מבחינה רגשית כך שרוב הזמן אני מוצאת את עצמי לבד, מתארחת אצל חברים באופן זמני ולא מקבל תמיכה כלכלית ורגשית מאף גורם.   
במהלך ילדותי התגוררתי בפנימייה מכיתה ז' עד כיתה יב' כיוון שסבתי מצד האם שאצלה היינו מתגוררות נפטרה ואימי לא יכלה לגדל אותי ולדאוג לצרכיי כיוון שנכנסה לדיכאון ומצבה הנפשי החמיר יותר. לאחר הפנימייה התגייסתי לצבא ושם הוכרתי כחיילת בודדה בשל המצב המוכר בבית. כיום אני מתגוררת לבד עם אימי, דואגת לכל צרכיי הבית, מנקה, מבשלת, עורכת קניות, מכבסת ודואגת לכל הצרכים של אמא הן מבחינה פיזית והן מבחינה נפשית- לקלח אותה, להחליף לה לבגדים, להאכיל ולדאוג לתרופות, לקחת אותה לטיפולים ולאשפוזים ולכל המשתמע מכך. בנוסף, אמא מתאשפזת בתכיפות בבתי חולים נפשיים- "תל השומר", "באר יעקב" ובבתי חולים אשר מטפלים במצבה הגופני, סיעודי "אסותא" ובמצב של תקופה אקוטית כזו הדרישות ממני כלפיה וכלפי הבית הן יותר גבוהות. באופן כללי בעקבות המצב שתיארתי אין באפשרותי לעבוד כיוון שאני כל היום נמצאת איתה ותומכת בה ולכן אין לי הכנסות כספיות ואין לי ביטחון כלכלי ובכלל אין לי את האופציה לצאת לעבוד ולהשתכר בכבוד. אני ישנה עם אימי באותה המיטה והמצב של הבית בו אנו מתגוררות מוזנח מאוד ואינו מאפשר מחייה מכבדת כיוון שהוא הרוס וזקוק לשיפוץ מסיבי שאין באפשרותנו לממן. במהלך שנת הלימודים אני נחשפת לקשיים רבים גם מבחינה כללית המתבטאים בחוסר יכולת לשלם את הלימודים וגם מבחינה נפשית של דאגה בלתי פוסקת לאימא ומצד שני רצון להמשיך את החיים שלי ולצאת לחיים יותר טובים ממה שאני חווה עכשיו- "להציל את עצמי". יש לציין כי אני מצטיינת בלימודים, בשנה הראשונה קיבלתי הצטיינות על ממוצע 96.70 ובשנה השנייה אני עומדת על ממוצע 97.13. הלימודים מאוד חשובים לי והמרצים במכללה יעידו על כך, הלימודים הם קרש ההצלה שלי ולכן אני מבקשת לקבל סיוע כלכלי על מנת שאוכל להמשיך להגשים את החלום שלי כמורה לחינוך מיוחד ולא לוותר עליו בשל נסיבות כלכליות. אנשי הצוות במכללה מכירים אותי ואת סיפור חיי ורואים את הרצון שלי להצליח בכל דבר שאני עושה. אין באפשרותי גם לצאת לעבוד,, גם ללמוד וגם לדאוג לאמא בו זמנית ובכלל כשאין לי תמיכה משפחתית וכלכלית ואין מי שדואג לי. אני עושה הכל לבד ומרגישה שאני אמא לאמא שלי ולפעמים אין מי שידאג לצרכים שלי ולכן אני מפספסת את עצמי. אני מרגישה צורך לבקש מכם עזרה כסטודנטית עם יכולות ונתונים מאוד גבוהים, אני משקיעה ומתאמצת והלימודים נורא נורא חשובים לי. על כן אבקש שוב לקבל מענק מלגה על מנת שאוכל להיות קצת יותר רגועה בין כל הלחץ שאני חווה בחיים. אסיים בתודה לכל צוות הדיקן שבמשך השנתיים בהן אני לומדת במכללה, דאג, תמך ועזר בכל בקשה, מוקירה תודה ומעריכה מאוד.

בתודה מראש בן נעים אוראל  
203502497